title: 2011/195/ES: 2011 m. kovo 25 d. Europos Vadovų Tarybos sprendimas, kuriuo skiriamas Europos centrinio banko vykdomosios valdybos narys

text:
30.3.2011

               LT

               Europos Sąjungos oficialusis leidinys

               L 82/7

         EUROPOS VADOVŲ TARYBOS SPRENDIMAS
   2011 m. kovo 25 d.
   kuriuo skiriamas Europos centrinio banko vykdomosios valdybos narys
   (2011/195/ES)
   EUROPOS VADOVŲ TARYBA,
   atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį,
   atsižvelgdama į Protokolą dėl Europos centrinių bankų sistemos ir Europos centrinio banko statuto, ypač į jo 11.2 straipsnį,
   atsižvelgdama į Europos Sąjungos Tarybos rekomendaciją (1),
   atsižvelgdama į Europos Parlamento nuomonę (2),
   atsižvelgdama į Europos centrinio banko Valdančiosios tarybos nuomonę (3),
   PRIĖMĖ ŠĮ SPRENDIMĄ:
   1 straipsnis
   Peter PRAET skiriamas Europos centrinio banko Vykdomosios valdybos nariu aštuonerių metų kadencijai nuo 2011 m. birželio 1 d.
   2 straipsnis
   Šis sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 25 d.

            Europos Vadovų Tarybos vardu

            Pirmininkas

         H. VAN ROMPUY

      (1)  OL C 56, 2011 2 22, p. 1.

      (2)  2011 m. kovo 24 d. pareikšta nuomonė (dar nepaskelbta Oficialiajame leidinyje).

      (3)  OL C 74, 2011 3 8, p. 1.


title: 2014 m. spalio 20 d. Tarybos sprendimas 2014/726/BUSP, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)

text:
21.10.2014

               LT

               Europos Sąjungos oficialusis leidinys

               L 301/29

         TARYBOS SPRENDIMAS 2014/726/BUSP
   2014 m. spalio 20 d.
   kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. liepos 22 d. Taryba priėmė Sprendimą 2014/485/BUSP (1), kuriuo iš dalies keičiamas Sprendimas 2012/389/BUSP (2) ir Europos Sąjungos regioninių jūrinių pajėgumų stiprinimo Somalio pusiasalyje misija (EUCAP NESTOR) pratęsiama iki 2016 m. gruodžio 12 d.;

               (2)

               Sprendimas 2012/389/BUSP turėtų būti iš dalies pakeistas, kad laikotarpis, kuriam numatyta orientacinė finansavimo suma, būtų pratęstas iki 2015 m. spalio 15 d.,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/389/BUSP 13 straipsnio 1 dalis pakeičiama taip:

      „1.   Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2012 m. liepos 16 d. iki 2013 m. lapkričio 15 d. padengti, yra 22 880 000 EUR.
      Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2013 m. lapkričio 16 d. iki 2014 m. spalio 15 d., padengti, yra 11 950 000 EUR.
      Orientacinė finansavimo suma, skirta su EUCAP NESTOR susijusioms išlaidoms laikotarpiu nuo 2014 m. spalio 16 d. iki 2015 m. spalio 15 d., padengti, yra 17 900 000 EUR.“

   2 straipsnis
   Šis sprendimas įsigalioja jo priėmimo dieną.
   Jis taikomas nuo 2014 m. spalio 16 d.

      Priimta Liuksemburge 2014 m. spalio 20 d.

            Tarybos vardu

            Pirmininkė

         C. ASHTON

      (1)  2014 m. liepos 22 d. Tarybos sprendimas 2014/485/BUSP, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 217, 2014 7 23, p. 39).

      (2)  2012 m. liepos 16 d. Tarybos sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 187, 2012 7 17, p. 40).


title: 2009 m. balandžio 23 d. Europos Parlamento sprendimas dėl Europos gyvenimo ir darbo sąlygų gerinimo fondo 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/190

         2009 m. balandžio 23 d.
   EUROPOS PARLAMENTO SPRENDIMAS
   dėl Europos gyvenimo ir darbo sąlygų gerinimo fondo 2007 finansinių metų biudžeto įvykdymo patvirtinimo
   (2009/677/EB)
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2007 finansinių metų galutinių metinių ataskaitų kartu su Fondo atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0173/2009),

               1.

               suteikia patvirtinimą Europos gyvenimo ir darbo sąlygų gerinimo fondo direktoriui, kad Fondo 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 60.

      (2)  OL C 311, 2008 12 5, p. 156.

      (3)  OL L 248, 2002 9 16, p. 1.

      (4)  OL L 139, 1975 5 30, p. 1.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos gyvenimo ir darbo sąlygų gerinimo fondo 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2007 finansinių metų galutinių metinių ataskaitų kartu su Fondo atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0173/2009),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2007 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi 2008 m. balandžio 22 d. Parlamentas suteikė patvirtinimą Europos gyvenimo ir darbo sąlygų gerinimo fondo direktoriui, kad Fondo 2006 finansinių metų biudžetas įvykdytas (6), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia,:

                           —

                           atkreipė dėmesį į Audito Rūmų kritiką, kad, kalbant apie įdarbinimo tvarką, atrankos kriterijai nebuvo nei iš anksto nustatyti atrankos komisijų, nei apibrėžti pagal pranešimo apie laisvą darbo vietą reikalavimus; taip pat atkreipia dėmesį į Fondo atsakymą, kad dabar visuose pranešimuose apie laisvas darbo vietas aiškiai nurodoma, ar būtina išlaikyti testus norint laimėti konkursą,

                           —

                           taip pat pažymėjo, kad 2006 m. fondas pradėjo ex post vertinti 2001–2004 m. veiklos programą (šis vertinimas atliekamas kartu su pasirinktų Fondo dabartinės veiklos aspektų tarpiniu vertinimu), siekdamas nustatyti organizacijos poveikį, naudą ir efektyvumą;

                           —

                           prašo informuoti Parlamentą apie šio vertinimo rezultatus.

         Įdarbinimo procedūrų trūkumai

               1.

               apgailestauja, kad 2007 metais, kaip ir 2006 metais, Audito Rūmai rado trūkumų, susijusių su įdarbinimo procedūromis; Audito Rūmai vėl aptiko atvejį, kai atrankos kriterijai nebuvo nustatyti pagal pranešimo apie laisvą darbo vietą reikalavimus;

               2.

               atkreipia dėmesį į kitas Audito Rūmų pastabas, kad atrankos komisija iš pat pradžių nebuvo nustačiusi nei atrankos kriterijų lyginamojo svorio, nei mažiausių surinktinų balų;

               3.

               pažymi, kad Audito Rūmai mano, jog esant tokiai padėčiai neužtikrinamos skaidrios ir nediskriminacinės įdarbinimo procedūros;

               4.

               atkreipia dėmesį į Fondo atsakymą, kad 2008 m. įdarbinimo procedūros buvo pakeistos pagal Audito Rūmų rekomendacijas;

               5.

               ragina Fondą skirti ypatingai daug dėmesio įdarbinimo procedūrų teisėtumui ir savo 2008 m. metinės veiklos ataskaitoje nurodyti, kokių veiksmų buvo imtasi atsižvelgiant į Audito Rūmų rekomendacijas;

         Pirkimo procedūrų trūkumai

               6.

               yra susirūpinęs, kad Audito Rūmai trimis atvejais pirkimų procedūrose rado tokių trūkumų:

                           —

                           sutarties finansinio vertinimo procedūra nebuvo aiškiai nurodyta konkurso dokumentuose,

                           —

                           pagal atrankos kriterijus nebuvo galima deramai įvertinti kandidatų finansinių galimybių;

               7.

               atkreipia dėmesį į Audito Rūmų rūpestį, kad ši padėtis pakenkė pirkimo procedūrų kokybei ir dėl to galutinė atranka galėjo būti šališka;

               8.

               atkreipia dėmesį į Fondo atsakymus, kad ateityje siūlomos kainos bus vertinamos iš pat pradžių vengiant naudotis įgaliojimais, leidžiančiais spręsti savo nuožiūra, ir bus išdėstyti būtiniausių pajėgumų vertinimo kriterijai;

               9.

               prašo Fondo savo 2008 m. metinės veiklos ataskaitoje nurodyti, kokių veiksmų buvo imtasi atsižvelgiant į Audito Rūmų rekomendacijas;

         Kaupiamosios apskaitos (ABAC) diegimas

               10.

               džiaugiasi, kad Fondas 2008 m. įdiegė kaupiamąją apskaitą;

               11.

               atkreipia dėmesį į Audito Rūmų pastabą, kad pagal Finansinį reglamentą Komisijos įnašai į Fondą, skirti pasirengti Kroatijos ir Turkijos narystei, turėjo būti laikomi asignuotosiomis pajamomis;

               12.

               nurodo Fondo atsakymą, kad nuo 2008 m. asignuotosioms pajamoms skirtos biudžeto eilutės išdėstomos pagal kaupiamosios apskaitos sistemą ir kad jis laikysis Audito Rūmų rekomendacijų;

               13.

               nurodo Audito Rūmų išvadą, kad pagal patikimo finansų valdymo principą už 2007 metus 376 611 EUR grąžintiną PVM reikėjo prašyti atlyginti iki metų pabaigos;

               14.

               pripažįsta Fondo atsakymą, kad PVM grąžinimas buvo atidėtas dėl kaupiamosios apskaitos diegimo; pažymi, kad likusioji PVM suma buvo susigrąžinta iki 2008 m. balandžio mėn.;

         Priemonės, kurių buvo imtasi po ankstesnio biudžeto įvykdymo patvirtinimo

               15.

               primena, kad 2006 m. Fondas pradėjo ex post vertinti 2001–2004 m. veiklos programą (šis vertinimas atliekamas kartu su pasirinktų Fondo dabartinės veiklos aspektų tarpiniu vertinimu), siekdamas nustatyti organizacijos poveikį, naudą ir efektyvumą;

               16.

               pažymi, kad metinės veiklos ataskaitoje buvo teigta, jog 2006 m. buvo persvarstyta Fondo strateginė kryptis ir suformuluoti penki strateginiai tikslai;

               17.

               reikalauja, kad Parlamentui būtų pranešta apie Fondo poveikio, naudos ir efektyvumo vertinimo rezultatus iki 2008 m. biudžeto įvykdymo patvirtinimo procedūros;

               18.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos savo 2009 m. balandžio 23 d. rezoliucijoje dėl ES agentūrų finansų valdymo ir kontrolės (7).

      (1)  OL C 278, 2008 10 31, p. 60.

      (2)  OL C 311, 2008 12 5, p. 156.

      (3)  OL L 248, 2002 9 16, p. 1.

      (4)  OL L 139, 1975 5 30, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 93.

      (7)  Žr. šio Oficialiojo leidinio p. 206.


title: 2004 m. birželio 28 d. Tarybos sprendimas kuriuo skiriamas (-a) Vidaus rinkos derinimo tarnybos (prekių ženklai ir dizainas) Apeliacijų komisijų narys (-ė)

text:
6.7.2004

               LT

               Europos Sąjungos oficialusis leidinys

               C 174/1

         TARYBOS SPRENDIMAS
   2004 m. birželio 28 d.
   kuriuo skiriamas (-a) Vidaus rinkos derinimo tarnybos (prekių ženklai ir dizainas) Apeliacijų komisijų narys (-ė)
   (2004/C 174/01)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1993 m. gruodžio 20 d. Tarybos reglamentą (EB) Nr. 40/94 dėl Bendrijos prekių ženklo (1), ypač į jo 120 ir 131 straipsnius,
   atsižvelgdama į 2004 m. balandžio 26 d. Vidaus rinkos derinimo tarnybos (prekių ženklai ir dizainas) Administracinės tarybos pateiktas kandidatūras,
   NUSPRENDĖ:
   1 straipsnis
   Ilse MAYER, gimusią 1955 m. spalio 19 d. Gmundene, Austrijoje, paskirti penkerių metų laikotarpiui Vidaus rinkos derinimo tarnybos (prekių ženklai ir dizainas) Apeliacijų komisijų nare.
   2 straipsnis
   Vidaus rinkos derinimo tarnybos (prekių ženklai ir dizainas) Administracinė taryba nustato datą, nuo kurios prasideda 1 straipsnyje minimas penkerių metų laikotarpis.

      Priimta Liuksemburge, 2004 m. birželio 28 d.

         Tarybos vardu
         Pirmininkas
         M. CULLEN

      (1)  OL L 11, 1994 1 14, p. 1. Reglamentas su paskutiniais pakeitimais, padarytais Reglamentu (EB) Nr. 422/2004 (OL L 70, 2004 3 9, p. 1).


title: 2017 m. kovo 27 d. Tarybos sprendimas (BUSP) 2017/718 dėl Europos Sąjungos ir Moldovos Respublikos susitarimo dėl keitimosi įslaptinta informacija ir jos apsaugos saugumo procedūrų pasirašymo ir sudarymo

text:
22.4.2017

               LT

               Europos Sąjungos oficialusis leidinys

               L 106/1

         TARYBOS SPRENDIMAS (BUSP) 2017/718
   2017 m. kovo 27 d.
   dėl Europos Sąjungos ir Moldovos Respublikos susitarimo dėl keitimosi įslaptinta informacija ir jos apsaugos saugumo procedūrų pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį ir ypač į jos 37 straipsnį kartu su Sutarties dėl Europos Sąjungos veikimo 218 straipsnio 5 dalimi ir 218 straipsnio 6 dalies pirma pastraipa,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. gegužės 26 d. posėdyje Taryba nusprendė įgalioti Sąjungos vyriausiąjį įgaliotinį užsienio reikalams ir saugumo politikai (toliau – vyriausiasis įgaliotinis) pagal Europos Sąjungos sutarties 37 straipsnį ir laikantis Sutarties dėl Europos Sąjungos veikimo 218 straipsnio 3 dalyje nustatytos procedūros pradėti derybas dėl Europos Sąjungos ir Moldovos Respublikos susitarimo dėl informacijos saugumo sudarymo;

               (2)

               gavęs tuos įgaliojimus, vyriausiasis įgaliotinis derėjosi su Moldovos Respublika dėl Susitarimo dėl keitimosi įslaptinta informacija ir jos apsaugos saugumo procedūrų;

               (3)

               tas susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Moldovos Respublikos susitarimas dėl keitimosi įslaptinta informacija ir jos apsaugos saugumo procedūrų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad įpareigotų Sąjungą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. kovo 27 d.

            Tarybos vardu

            Pirmininkas

         C. ABELA


title: 2007m. lapkričio 29d. Europos Parlamento sprendimas dėl prašymo ginti Renato Brunetta imunitetą ir privilegijas (2007/2172(IMM))

text:
C 297 E/130                                       Europos Sąjungos oficialusis leidinys                           LT        2008 11 20

2007 m. lapkričio 29 d., ketvirtadienis

              P6_TA(2007)0553

              Prejudicinių klausimų, susijusių su laisvės, saugumo ir teisingumo erdve,
              nagrinėjimas *

              2007 m. lapkričio 29 d. Europos Parlamento teisėkūros rezoliucija dėl Tarybos sprendimo projekto
              dėl Protokolo dėl Teisingumo Teismo statuto keitimo dėl prejudicinių klausimų, susijusių su laisvės,
                 saugumo ir teisingumo erdve, nagrinėjimo (11824/2007 — C6-0292/2007 — 2007/0812(CNS))

              (Konsultavimosi procedūra)

              Europos Parlamentas,

              — atsižvelgdamas į Tarybos sprendimo projektą (11824/2007),

              — atsižvelgdamas į EB sutarties 245 straipsnio 2 dalį ir Euratomo sutarties 160 straipsnį, pagal kuriuos
                Taryba kreipėsi į Parlamentą dėl konsultacijos (C6-0292/2007),

              — atsižvelgdamas į Darbo tvarkos taisyklių 51 straipsnį,

              — atsižvelgdamas į Teisės reikalų komiteto pranešimą (A6-0451/2007),

              1.    pritaria Tarybos sprendimo projektui;

              2.    ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;

              3.   ragina Tarybą dar kartą konsultuotis su Parlamentu, jei ji ketina iš esmės keisti pagal konsultavimosi
              procedūrą svarstomą tekstą;

              4.    paveda Pirmininkui perduoti Parlamento poziciją Tarybai, Komisijai ir Teisingumo Teismui.

              P6_TA(2007)0554

              Renato Brunettos imunitetas ir privilegijos

              2007 m. lapkričio 29 d. Europos Parlamento sprendimas dėl prašymo ginti Renato Brunetta imuni-
                                            tetą ir privilegijas (2007/2172(IMM))

              Europos Parlamentas,

              — atsižvelgdamas į Renato Brunetta prašymą ginti jo imunitetą civilinėje byloje, kuri jam iškelta Milano
                apygardos teisme, pateiktą 2007 m. sausio 18 d. ir paskelbtą 2007 m. sausio 31 d. plenariniame
                posėdyje,

              — susipažinęs su Renato Brunetta paaiškinimais, pateiktais pagal Darbo tvarkos taisyklių 7 straipsnio
                3 dalį,
 ---pagebreak--- 2008 11 20          LT                               Europos Sąjungos oficialusis leidinys                                                C 297 E/131

                                                                                2007 m. lapkričio 29 d., ketvirtadienis

             — atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10
               straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine
               visuotine rinkimų teise 6 straipsnio 2 dalį,

             — atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d.
               sprendimus (1),

             — atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

             — atsižvelgdamas į Teisės reikalų komiteto pranešimą (A6-0449/2007),

             1.    nusprendžia ginti Renato Brunetta imunitetą ir privilegijas;

             2.     paveda Pirmininkui nedelsiant perduoti šį sprendimą ir atsakingo komiteto pranešimą atitinkamoms
             Italijos Respublikos valdžios institucijoms.

             (1) Byla 101/63, Wagner prieš Fohrmann ir Krier, 1964 m. Rink., p. 195, ir byla 149/85, Wybot prieš Faure ir kiti, 1986 m.
                 Rink., p. 2391.

             P6_TA(2007)0555

             Valstybių narių nuostatų, susijusių su televizijos programų transliavimu,
             derinimas ***II

             2007 m. lapkričio 29 d. Europos Parlamento teisėkūros rezoliucija dėl Tarybos bendrosios pozicijos
             siekiant priimti Europos Parlamento ir Tarybos direktyvą, iš dalies keičiančią Tarybos direktyvą
             89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių
             su televizijos programų transliavimu, derinimo (10076/6/2007 — C6-0352/2007 —
                                                    2005/0260(COD))

             (Bendro sprendimo procedūra: antrasis svarstymas)

             Europos Parlamentas,

             — atsižvelgdamas į Tarybos bendrąją poziciją (10076/6/2007 — C6-0352/2007),

             — atsižvelgdamas į savo poziciją pirmojo svarstymo metu (1) dėl Komisijos pasiūlymo Parlamentui ir Tary-
               bai (COM(2005)0646),

             — atsižvelgdamas į iš dalies pakeistą Komisijos pasiūlymą (COM(2007)0170),

             — atsižvelgdamas į EB sutarties 251 straipsnio 2 dalį,

             — atsižvelgdamas į Darbo tvarkos taisyklių 67 straipsnį,

             — atsižvelgdamas į Kultūros ir švietimo komiteto antrajam svarstymui pateiktą rekomendaciją
               (A6-0442/2007),

             (1) Priimti tekstai, 2006 12 13, P6_TA(2006)0559.


title: 2008/781/EB: 2008 m. spalio 2 d. Tarybos Sprendimas dėl Regionų komiteto Bulgarijai atstovaujančių septynių narių ir septynių pakaitinių narių skyrimo

text:
9.10.2008

               LT

               Europos Sąjungos oficialusis leidinys

               L 268/29

      TARYBOS SPRENDIMAS

   2008 m. spalio 2 d.
   dėl Regionų komiteto Bulgarijai atstovaujančių septynių narių ir septynių pakaitinių narių skyrimo
   (2008/781/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Bulgarijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Pasibaigus Antoaneta GEORGIEVA, Yoan KOSTADINOV, Veselin ZLATEV ir Bogomil BELCHEV įgaliojimams tapo laisvos keturios narių vietos. Atsistatydinus Remzi YUSEINOV, Kiril YORDANOV ir Yordan LECHKOV tapo laisvos trys narių vietos. Pasibaigus Delyan ENKIN, Lachezar ROSENOV, Nikola KOLEV ir Rumiana BOZUKOVA įgaliojimams tapo laisvos keturios pakaitinių narių vietos.

               (3)

               Atsistatydinus Anastasia MLADENOVA tapo laisva viena komiteto pakaitinio nario vieta. Dvi pakaitinių narių vietos tampa laisvos paskyrus Zlatko ZHIVKOV ir Vladimir MOSKOV Regionų komiteto nariais,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto:

               a)

               nariais skiriami:

                           Dora Ilieva Yankova – Mayor of Smolian municipality, Chairman of the management council of the National Assembly of the Municipalities of the Republic of Bulgaria (NAMRB) (кмет на община Смолян, председател на управителния съвет на Националното сдружение на общините в Република България (НСОРБ)),

                           Georgi Ivanov Slavov – Mayor of Yambol municipality (кмет на община Ямбол),

                           Guner Fariz Serbest – Mayor of Stambolovo, Member of the management council of the National Assembly of the Municipalities of the Republic of Bulgaria (NAMRB) (кмет на Стамболово, член на управителния съвет на Националното сдружение на общините в Република България (НСОРБ)),

                           Penka Nedelkova Penkova – Mayor of Lom, Vice-Chairman of the management council of the National Assembly of the Municipalities of the Republic of Bulgaria (NAMRB) (кмет на Лом, заместник-председател на управителния съвет на Националното сдружение на общините в Република България (НСОРБ)),

                           Bojidar Ivanov YOTOV – Mayor of Ruse (кмет на Русе),

                           Zlatko ZHIVKOV – Vice-Chairman of the management council of the National Assembly of the Municipalities of the Republic of Bulgaria (NAMRB), Mayor of Montana (заместник-председател на управителния съвет на Националното сдружение на общините в Република България (НСОРБ), кмет на Монтана),

                           Vladimir MOSKOV – Member of the management council of the National Assembly of the Municipalities of the Republic of Bulgaria (NAMRB), Mayor of Gotse Delchev (член на управителния съвет на Националното сдружение на общините в Република България (НСОРБ), кмет на Гоце Делчев);

               b)

               pakaitiniais nariais skiriami:

                           Emil Hristov NAIDENOV – Mayor of Gorna Malina (кмет на Горна Малина),

                           Svetlin Genov TANCHEV – Mayor of Stara Zagora (кмет на Стара Загора),

                           Pavel Iliev DIMITROV – Municipal councillor, Varna (общински съветник, Варна),

                           Veselin Petrov LICHEV – Mayor of Sopot (кмет на Сопот),

                           Krasimir Blagoev KOSTOV – Mayor of Shumen (кмет на Шумен),

                           Ivo Kirilov ANDONOV – Mayor of Silistra, Member of the management council of the National Assembly of the Municipalities of the Republic of Bulgaria (NAMRB) (кмет на Силистра, член на управителния съвет на Националното сдружение на общините в Република България (НСОРБ)),

                           Rumen Georgiev RASHEV – Mayor of Veliko Turnovo, Member of the management council of the National Assembly of the Municipalities of the Republic of Bulgaria (NAMRB) (кмет на Велико Търново, член на управителния съвет на Националното сдружение на общините в Република България (НСОРБ)).

         2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. spalio 2 d.

            Tarybos vardu

            Pirmininkas

         X. BERTRAND

      (1)  OL L 56, 2006 2 25, p. 75.


title: 2013/526/ES: 2013 m. spalio 9 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Italijos paraiška „EGF/2011/025 IT/Lombardia“ )

text:
26.10.2013

               LT

               Europos Sąjungos oficialusis leidinys

               L 284/22

         EUROPOS PARLAMENTO IR TARYBOS SPRENDIMAS
   2013 m. spalio 9 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Italijos paraiška „EGF/2011/025 IT/Lombardia“)
   (2013/526/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių struktūrinių pasaulio prekybos sistemos pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. buvo galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio;

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas neviršijant viršutinės metinės 500 mln. EUR ribos;

               (4)

               2011 m. gruodžio 30 d. Italija pateikė paraišką mobilizuoti EGF lėšas dėl darbuotojų atleidimo iš 2 įmonių, vykdančių NACE 2 red. 26 skyriaus (Kompiuterinių, elektroninių ir optinių gaminių gamyba) veiklą Lombardijos (ITC) NUTS II regione, ir iki 2013 m. kovo 12 d. ją papildė išsamesne informacija. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 1 164 930 EUR sumą;

               (5)

               todėl EGF lėšos turėtų būti mobilizuotos finansinei paramai pagal Italijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2013 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 1 164 930 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2013 m. spalio 9 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         V. LEŠKEVIČIUS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2014 m. gruodžio 18 d. Tarybos sprendimas 2014/932/BUSP dėl ribojamųjų priemonių atsižvelgiant į padėtį Jemene

text:
19.12.2014

               LT

               Europos Sąjungos oficialusis leidinys

               L 365/147

         TARYBOS SPRENDIMAS 2014/932/BUSP
   2014 m. gruodžio 18 d.
   dėl ribojamųjų priemonių atsižvelgiant į padėtį Jemene
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. vasario 26 d. Jungtinių Tautų Saugumo Taryba priėmė Rezoliuciją 2140 (2014), primindama savo rezoliucijas 2014 (2011), 2051 (2012) bei 2013 m. vasario 15 d. Saugumo Tarybos pirmininko pareiškimą ir dar kartą patvirtindama Jungtinių Tautų Saugumo Tarybos tvirtą įsipareigojimą padėti užtikrinti Jemeno vienybę, suverenumą, nepriklausomybę ir teritorinį vientisumą;

               (2)

               Jungtinių Tautų Saugumo Tarybos (JT ST) rezoliucijoje 2140 (2014) reikalaujama, kad būtų taikomi kelionių apribojimai asmenims, kuriuos pagal JT ST rezoliucijos 2140 (2014) 19 punktą įsteigtas komitetas (toliau – Komitetas) turi įtraukti į sąrašą, ir kad būtų įšaldytos asmenų ar subjektų, kuriuos Komitetas turi įtraukti į sąrašą, lėšos bei turtas

               (3)

               2014 m. lapkričio 7 d. Komitetas į sąrašą įtraukė tris asmenis, vadovaudamasis JT ST rezoliucijos 2140 (2014) 17 punkte išdėstytais kriterijais;

               (4)

               tam tikroms priemonėms įgyvendinti reikalingi Sąjungos veiksmai,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės imasi būtinų priemonių, kad užkirstų kelią atvykti į jų teritoriją ar vykti per ją tranzitu asmenims, kuriuos Komitetas yra įtraukęs į sąrašą, nes jie dalyvauja vykdant veiksmus, kuriais keliama grėsmė Jemeno taikai, saugumui ar stabilumui, arba teikia paramą tokiems veiksmams, įskaitant (tačiau ne tik):

               a)

               veiksmus, kuriais kliudoma arba kenkiama sėkmingam politinio pereinamojo laikotarpio proceso užbaigimui, kaip apibrėžta Persijos įlankos bendradarbiavimo tarybos iniciatyvoje ir įgyvendinimo mechanizmo susitarime,

               b)

               smurto veiksmus, kuriais trukdoma įgyvendinti išsamios nacionalinio dialogo konferencijos baigiamosios ataskaitos išvadas, arba išpuolius prieš ypatingos svarbos infrastruktūros objektus arba

               c)

               veiksmų, kuriais pažeidžiama taikoma tarptautinė žmogaus teisių teisė arba tarptautinė humanitarinė teisė, arba veiksmų, kurie laikomi žmogaus teisių pažeidimais, planavimą, vadovavimą jiems ar vykdymą Jemene,

         Šioje dalyje nurodyti asmenys yra išvardyti šio sprendimo priede.
   2.   1 dalis neįpareigoja valstybės narės atsisakyti įleisti į savo teritoriją savo piliečių.
   3.   1 dalis netaikoma tais atvejais, kai atvykimas ar tranzitas yra būtinas siekiant dalyvauti teismo procese.
   4.   1 dalis netaikoma, kai valstybė narė konkrečiu atveju nustato, kad atvykimas ar tranzitas yra būtinas siekiant taikos ir stabilumo Jemene, ir tai nustačiusi valstybė narė per 48 valandas Komitetui pateikia atitinkamą pranešimą.
   5.   1 dalis netaikoma tais atvejais, kai Komitetas konkrečiu atveju nustato, kad:

               a)

               atvykimas ar tranzitas yra reikalingas dėl humanitarinio poreikio, įskaitant religines pareigas; arba

               b)

               taikant išimtį būtų prisidėta siekiant taikos ir nacionalinio susitaikymo Jemene.

         6.   Tais atvejais, kai pagal 3, 4 ar 5 dalis valstybė narė leidžia į priede pateiktą sąrašą įtrauktiems asmenims atvykti į savo teritoriją ar vykti per ją tranzitu, šis leidimas galioja tik tuo tikslu, kuriam jis buvo suteiktas, ir tik tiems asmenims, kuriems leidimas suteiktas.
   2 straipsnis
   1.   Visos lėšos ir ekonominiai ištekliai, nuosavybės teise priklausantys asmenims arba subjektams, kuriuos Komitetas įtraukė į sąrašą, kadangi jie dalyvauja veiksmuose, keliančiuose grėsmę taikai, saugumui ar stabilumui Jemene, arba teikia paramą tokiems veiksmams, įskaitant (tačiau ne tik):

               a)

               veiksmus, kuriais kliudoma arba kenkiama sėkmingam politinio pereinamojo laikotarpio proceso užbaigimui, kaip apibrėžta Persijos įlankos bendradarbiavimo tarybos iniciatyvoje ir įgyvendinimo mechanizmo susitarime,

               b)

               smurto veiksmus, kuriais trukdoma įgyvendinti išsamios nacionalinio dialogo konferencijos baigiamosios ataskaitos išvadas, arba išpuolius prieš ypatingos svarbos infrastruktūros objektus arba

               c)

               veiksmų, kuriais pažeidžiama taikoma tarptautinė žmogaus teisių teisė arba tarptautinė humanitarinė teisė, arba veiksmų, kurie laikomi žmogaus teisių pažeidimais, planavimą, vadovavimą jiems ar vykdymą Jemene,

         arba jų valdomi ar kontroliuojami, arba priklausantys, valdomi ar kontroliuojami jų vardu ar jų nurodymu veikiančių asmenų ar subjektų, arba nuosavybės teise jiems priklausančių arba jų kontroliuojamų subjektų, yra įšaldomos.
   Šioje dalyje nurodytų asmenų ir subjektų sąrašas pateikiamas šio sprendimo priede.
   2.   Šio sprendimo priede išvardytiems asmenims ar subjektams negali būti leidžiama tiesiogiai ar netiesiogiai naudotis jokiomis lėšomis ar ekonominiais ištekliais ir jų negalima naudoti jų naudai.
   3.   Valstybės narės gali išimties tvarka leisti netaikyti 1 ir 2 dalyse nurodytų priemonių, kai lėšos ir ekonominiai ištekliai yra:

               a)

               reikalingi pagrindinėms išlaidoms, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas;

               b)

               skirti išimtinai pagrįstiems mokesčiams už profesines paslaugas sumokėti ir su teisinių paslaugų teikimu susijusioms išlaidoms kompensuoti;

               c)

               skirti išimtinai mokesčiams ar aptarnavimo mokesčiams už įprastą įšaldytų lėšų arba ekonominių išteklių laikymą ar tvarkymą sumokėti,

         kai atitinkama valstybė narė Komitetui praneša apie ketinimą tam tikrais atvejais leisti naudotis tokiomis lėšomis arba ekonominiais ištekliais, o Komitetas per penkias darbo dienas nuo tokio pranešimo nepriima neigiamo sprendimo.
   4.   Be to, valstybės narės gali leisti netaikyti 1 ir 2 dalyse nurodytų priemonių, kai lėšos ir ekonominiai ištekliai yra:

               a)

               būtini ypatingoms išlaidoms, su sąlyga, kad apie tokį sprendimą atitinkama valstybė narė pranešė Komitetui ir gautas Komiteto pritarimas; arba

               b)

               yra teismo, administracine ar arbitražo tvarka suvaržyti arba yra teismo sprendimo objektas; šiuo atveju lėšos ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas atsirado arba teismo sprendimas buvo priimtas anksčiau nei atitinkamo asmens ar subjekto įtraukimo į sąrašą priede dieną, suvaržymas arba teismo sprendimas nėra 1 straipsnyje nurodyto asmens ar subjekto naudai, ir atitinkama valstybė narė apie tai pranešė Komitetui.

         5.   1 dalis neužkerta kelio į sąrašą įtrauktam asmeniui ar subjektui atlikti mokėjimą pagal sutartį, kurią toks asmuo ar subjektas sudarė prieš tokio asmens ar subjekto įtraukimą į sąrašą, su sąlyga, kad atitinkama valstybė narė nustatė, kad mokėjimo tiesiogiai ar netiesiogiai negauna 2 straipsnio 1 dalyje nurodytas asmuo ar subjektas, ir po to, kai atitinkama valstybė narė pranešė Komitetui apie ketinimą atlikti ar gauti tokį mokėjimą arba leisti, kai taikoma, tokiu tikslu netaikyti lėšų ar ekonominių išteklių įšaldymo, likus 10 dienų iki tokio leidimo suteikimo.
   6.   2 dalis netaikoma į įšaldytas sąskaitas pervedamoms lėšoms, gaunamoms iš:

               a)

               palūkanų ar kitų dėl tų sąskaitų atsirandančių pajamų arba

               b)

               mokėjimų, kurie turi būti atlikti pagal sutartis, susitarimus ar prievoles, sudarytus arba kilusius anksčiau nei dieną, kurią toms sąskaitoms pradėtos taikyti šiame sprendime numatytos ribojamosios priemonės,

         jeigu visoms tokioms palūkanoms, kitoms pajamoms ir mokėjimams toliau taikoma 1 dalis.
   3 straipsnis
   Taryba sudaro priedo sąrašą ir jį iš dalies keičia remdamasi tuo, ką nustato Saugumo Taryba arba Komitetas.
   4 straipsnis
   1.   Jei Saugumo Taryba arba Komitetas įtraukia į sąrašą asmenį arba subjektą, Taryba tokį asmenį arba subjektą įtraukia į priedą. Taryba tiesiogiai, jei adresas žinomas, arba viešai paskelbdama pranešimą, atitinkamam asmeniui praneša apie savo sprendimą, įskaitant įtraukimo į sąrašą priežastis, suteikdama tokiam asmeniui galimybę pateikti pastabas.
   2.   Jeigu pateikiama pastabų arba naujų esminių įrodymų, Taryba peržiūri savo sprendimą ir atitinkamai informuoja atitinkamą asmenį.
   5 straipsnis
   1.   Priede pateikiamos asmenų ir subjektų įtraukimo į sąrašą priežastys, kurias yra nurodę Saugumo Taryba arba Komitetas.
   2.   Priede taip pat pateikiama Saugumo Tarybos arba Komiteto suteikta informacija, jeigu ji turima, kurios reikia atitinkamiems asmenis arba subjektams identifikuoti. Teikiant informaciją apie asmenis gali būti nurodomas vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, taip pat pareigos ar profesija. Teikiant informaciją apie subjektus gali būti nurodomas pavadinimas, registracijos vieta ir data, registracijos numeris ir veiklos vykdymo vieta.
   6 straipsnis
   Šis sprendimas iš dalies keičiamas ar panaikinamas, kai tinkama, vadovaujantis Saugumo Tarybos sprendimais.
   7 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. gruodžio 18 d.

            Tarybos vardu

            Pirmininkas

         S. GOZI

      PRIEDAS
      1 straipsnio 1 dalyje ir 2 straipsnio 1 ir 2 dalyse nurodytų asmenų ir subjektų sąrašas
      ASMENYS

                  1.

                     Abdullah Yahya Al Hakim (
                        dar žinomas kaip
                     : a) Abu Ali al Hakim; b) Abu-Ali al- Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).
                  Originalo kalba:

                     Pareigos: Huthi grupuotės vado pavaduotojas. Adresas: Dahyan, Sados (Sa'dah) gubernija, Jemenas. Gimimo data: a) apie 1985 m.; b) tarp 1984 m. ir 1986 m. Gimimo vieta: a) Dahyan, Jemenas; b) Sados (Sa'dah) gubernija, Jemenas. Pilietybė: Jemeno. Kita informacija: Lytis: vyras. Įtraukimo į JT sąrašą data: 2014 11 7.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                              Abdullah Yahya al Hakim įtrauktas į asmenų, kuriems taikomos sankcijos, sąrašą 2014 m. lapkričio 7 d. pagal JT ST rezoliucijos 2140 (2014) 11 ir 15 punktus, nes atitiko įtraukimo į sąrašą kriterijus, išdėstytus rezoliucijos 17 ir 18 punktuose.

                              Abdullah Yahya al Hakim dalyvavo veiksmuose, kuriais keliama grėsmė Jemeno taikai, saugumui ar stabilumui, tokiuose kaip trukdymas įgyvendinti 2011 m. lapkričio 23 d. Jemeno Vyriausybės ir opozicijos susitarimą, kuriame numatytas taikus valdžios perdavimo procesas Jemene, ir veiksmuose, kuriais trukdoma politiniam procesui Jemene.

                              2014 m. birželio mėn. Abdullah Yahya al Hakim, kaip pranešama, surengė susitikimą, siekdamas surengti perversmą prieš Jemeno Prezidentą Abdrabuh Mansour Hadi. Al Hakim susitiko su kariniais ir saugumo vadais, genčių vadais; susitikime taip pat dalyvavo vadovaujantys partizanai, lojalūs buvusiam Jemeno Prezidentui Ali Abdullah Saleh; susitikime siekta suderinti karines pastangas užimti Jemeno sostinę Saną.

                              2014 m. rugpjūčio 29 d. Jungtinių Tautų Saugumo Tarybos pirmininkas viešame pareiškime pareiškė, kad Saugumo Taryba smerkia Al Hakim vadovaujamų pajėgų veiksmus, kuriais 2014 m. liepos 8 d. užgrobtas Amranas (Jemenas), įskaitant Jemeno kariuomenės brigados štabą. 2014 m. liepos mėn. Abdullah Yahya al Hakim prievarta perėmė vadovavimą Amrano gubernijoje ir buvo atsakingas karinis vadas, priėmęs sprendimus dėl tebesitęsiančių konfliktų Amrano gubernijoje ir Hamdane (Jemenas).

                              Nuo 2014 m. rugsėjo mėn. pradžios Abdullah Yahya al Hakim yra likęs Sanoje, kad prižiūrėtų kovos veiksmus, jei prasidėtų mūšiai. Jo vaidmuo buvo rengti karines operacijas, kad galėtų nuversti Jemeno Vyriausybę; jis taip pat atsakingas už kelių į Saną ir iš Sanos uždarymą ir kontrolę.

                  2.

                     Abd Al-Khaliq Al-Huthi (dar žinomas kaip: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi; d) Abu-Yunus).
                  Originalo kalba:

                     Pareigos: Huthi grupuotės karo vadas. Gimimo data: 1984 m. Pilietybė: Jemeno. Kita informacija: Lytis: vyras. Įtraukimo į JT sąrašą data: 2014 11 7.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                              Abd al-Khaliq al-Huthi įtrauktas į asmenų, kuriems taikomos sankcijos, sąrašą 2014 m. lapkričio 7 d. pagal JT ST rezoliucijos 2140 (2014) 11 ir 15 punktus, nes atitiko įtraukimo į sąrašą kriterijus, išdėstytus rezoliucijos 17 ir 18 punktuose.

                              Abd al-Khaliq al-Huthi dalyvavo veiksmuose, kuriais keliama grėsmė Jemeno taikai, saugumui ar stabilumui, tokiuose kaip trukdymas įgyvendinti 2011 m. lapkričio 23 d. Jemeno Vyriausybės ir opozicijos susitarimą, kuriame numatytas taikus valdžios perdavimo procesas Jemene, ir veiksmuose, kuriais trukdoma politiniam procesui Jemene.

                              2013 m. spalio mėn. pabaigoje Abd al-Khaliq al-Huthi vadovavo grupei kovotojų, apsirengusių Jemeno karinėmis uniformomis, išpuoliams įvairiose vietose Dimaj mieste (Jemenas). Mūšiuose žuvo daug žmonių.

                              2014 m. rugsėjo mėn. pabaigoje nežinomas skaičius nenustatytų kovotojų, kaip pranešama, buvo pasirengę, Abd al-Khaliq al-Huthi įsakius, užpulti diplomatines patalpas Sanoje (Jemenas). 2014 m. rugpjūčio 30 d. Al-Huthi koordinavo veiksmus perkeliant ginklus iš Amrano į protestuotojų stovyklą Sanoje.

                  3.

                     Ali Abdullah Saleh (dar žinomas kaip: Ali Abdallah Salih).
                  Originalo kalba:

                     Pareigos: a) Jemeno Generalinio liaudies kongreso partijos pirmininkas; b) buvęs Jemeno Respublikos prezidentas. Gimimo data: a)1945 03 21; b)1946 03 21; c)1942 03 21; d) 1947 03 21. Gimimo vieta: a) Bayt al-Ahmar, Sanos (Sana'a) gubernija, Jemenas; b) Sana (Sana'a), Jemenas c) Sana'a, Sanhan, Al-Rib' al-Sharqi. Pilietybė: Jemeno. Paso nr.: 00016161 (Jemeno). Nacionalinis identifikacijos numeris: 01010744444. Kita informacija: Lytis: vyras. Įtraukimo į JT sąrašą data: 2014 11 7.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                              Ali Abdullah Saleh įtrauktas į asmenų, kuriems taikomos sankcijos, sąrašą 2014 m. lapkričio 7 d. pagal Rezoliucijos 2140 (2014) 11 ir 15 punktus, nes atitiko įtraukimo į sąrašą kriterijus, išdėstytus rezoliucijos 17 ir 18 punktuose.

                              Ali Abdullah Saleh dalyvavo veiksmuose, kuriais keliama grėsmė Jemeno taikai, saugumui ar stabilumui, tokiuose kaip trukdymas įgyvendinti 2011 m. lapkričio 23 d. Jemeno Vyriausybės ir opozicijos susitarimą, kuriame numatytas taikus valdžios perdavimo procesas Jemene, ir veiksmuose, kuriais trukdoma politiniam procesui Jemene.

                              Pagal 2011 m. lapkričio 23 d. susitarimą, kurį rėmė Persijos įlankos bendradarbiavimo taryba, po daugiau nei 30 metų valdžioje Ali Abdullah Saleh atsistatydino iš Jemeno prezidento pareigų.

                              Nuo 2012 m. rudens Ali Abdullah Saleh tapo, kaip pranešama, vienu iš pagrindinių smurtinių Huthi grupuotės veiksmų šiaurės Jemene rėmėjų.

                              2013 m. vasario mėn. pietų Jemene įvyko susirėmimai dėl jungtinių Saleh, AQAP ir pietų separatisto Ali Salim al-Bayd veiksmų, kuriais siekta sukelti neramumus prieš 2013 m. kovo 18 d. Jemene vykusią nacionalinio dialogo konferenciją. Pastaruoju metu – nuo 2014 m. rugsėjo mėn. – Saleh, pasitelkdamas kitus asmenis, destabilizuoja padėtį Jemene, kad būtų pakenkta centrinei Vyriausybei ir sudaryta pakankamai nestabili padėtis, dėl kurios grėstų perversmas. Pagal 2014 m. rugsėjo mėn. Jungtinių Tautų ekspertų grupės Jemeno klausimais pateiktą pranešimą, apklausti asmenys tvirtino, jog Ali Abdullah Saleh remia kai kurių Jemeno gyventojų smurtinius veiksmus, teikdamas jiems lėšas ir politinę paramą, taip pat užtikrindamas, kad Generalinio liaudies kongreso nariai toliau įvairiomis priemonėmis prisidėtų prie padėties Jemene destabilizavimo.


title: 2016 m. balandžio 28 d. Europos Parlamento sprendimas (ES) 2016/1563 dėl Euratomo tiekimo agentūros 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/347

         EUROPOS PARLAMENTO SPRENDIMAS (ES) 2016/1563
   2016 m. balandžio 28 d.
   dėl Euratomo tiekimo agentūros 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Euratomo tiekimo agentūros 2014 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Euratomo tiekimo agentūros 2014 finansinių metų metinių finansinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0083/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 1 straipsnio 2 dalį,

               —

               atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (4), ypač į jo priedo 8 straipsnio 9 dalį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0110/2016),

               1.

               pažymi, kad Euratomo tiekimo agentūros galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Euratomo tiekimo agentūros 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Euratomo tiekimo agentūros generaliniam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 19, p. 299.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 41, 2008 2 15, p. 15.


title: 2015 m. sausio 19 d. Tarybos sprendimas (BUSP) 2015/78 dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA)

text:
20.1.2015

               LT

               Europos Sąjungos oficialusis leidinys

               L 13/8

         TARYBOS SPRENDIMAS (BUSP) 2015/78
   2015 m. sausio 19 d.
   dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,
   kadangi:

               (1)

               2014 m. rugsėjo 10 d. laišku Centrinės Afrikos Respublikos Chef de l'État de Transition paprašė Sąjungos pratęsti Europos Sąjungos karinę operaciją Centrinės Afrikos Respublikoje (toliau – EUFOR RCA) ir vėlesnius veiksmus nustojus vykdyti EUROF operaciją siekiant remti Centrinės Afrikos ginkluotąsias pajėgas;

               (2)

               2014 m. lapkričio 18 d. išvadose Taryba pripažino, kad reikia su JT nustatyti bendrus metodus, taikytinus Centrinės Afrikos Respublikoje pertvarkant jos saugumo pajėgas, įskaitant ginkluotąsias pajėgas, kad būtų stabilizuota padėtis remiant politinį procesą. Šiuo atžvilgiu ji pripažino, kad galimas tolesnis Sąjungos vaidmuo saugumo sektoriaus reformos srityje, remiant JT pastangas, suteiktų pridėtinės vertės ir taip pat būtų užtikrinta vietos parama;

               (3)

               2014 m. gruodžio 15 d. Taryba patvirtino krizės valdymo koncepciją dėl galimos Sąjungos BSGP karinės patariamosios misijos Centrinės Afrikos Respublikoje siekiant prisidėti prie Centrinės Afrikos ginkluotųjų pajėgų reformos;

               (4)

               2015 m. sausio 16 d. laišku Centrinės Afrikos Respublikos Chef de l'État de Transition paprašė Sąjungos Centrinės Afrikos Respublikoje dislokuoti ES karinę patariamąją misiją;

               (5)

               EUMAM RCA turėtų kuo greičiau pasiekti visišką operacinį pajėgumą;

               (6)

               Politinis ir saugumo komitetas (toliau – PSK) turėtų, Tarybos ir vyriausiojo įgaliotinio atsakomybe, vykdyti Sąjungos BSGP karinės patariamosios misijos politinę kontrolę, užtikrinti strateginį vadovavimą šiai misijai ir priimti atitinkamus sprendimus pagal Europos Sąjungos sutarties (toliau – ES sutartis) 38 straipsnio trečią pastraipą;

               (7)

               būtina vesti derybas dėl tarptautinių susitarimų, susijusių su ES padalinių bei personalo statusu ir trečiųjų valstybių dalyvavimu Sąjungos misijose, ir juos sudaryti;

               (8)

               pagal ES sutarties 41 straipsnio 2 dalį ir pagal Tarybos sprendimą 2011/871/BUSP (1), kurio nustatomas Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmas, dėl šio sprendimo patiriamas veiklos išlaidas, kurios turi padarinių kariniams ar gynybos aspektams, turi padengti valstybės narės;

               (9)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą, ji neprivalo jo laikytis ir jis jai netaikomas, be to, ji nedalyvauja šios misijos finansavime,

         PRIĖMĖ ŠĮ SPRENDIMĄ:
   1 straipsnis
   Misija
   1.   Sąjunga vykdo BSGP karinę patariamąją misiją Centrinės Afrikos Respublikoje (EUMAM RCA), siekdama paremti būsimą saugumo sektoriaus reformą rengiančias Centrinės Afrikos Respublikos valdžios institucijas, padėdama Centrinės Afrikos Respublikos ginkluotosioms pajėgoms valdyti esančią situaciją ir vystyti pajėgumus ir kokybę, kad būtų pasiektas modernizuotų, veiksmingų ir atskaitingų Centrinės Afrikos ginkluotųjų pajėgų tikslas. Ji sutelkia dėmesį į savo veiksmus Bangio rajone.
   2.   EUMAM RCA veikia vadovaudamasi politiniais, strateginiais ir politiniais bei kariniais tikslais, nustatytais krizės valdymo koncepcijoje, kurią Taryba patvirtino 2014 m. gruodžio 15 d.
   2 straipsnis
   ES misijos vado skyrimas
   1.   Brigados generolas Dominique LAUGEL skiriamas EUMAM RCA ES misijos vadu (toliau – misijos vadas).
   2.   Misijos vadas vykdo ES operacijos vado ir ES pajėgų vado funkcijas.
   3 straipsnis
   ES misijos štabo skyrimas
   1.   EUMAM RCA misijos štabo vieta – Bangis (Centrinė Afrikos Respublika). Jis vykdo ir operacijos štabo, ir pajėgų štabo funkcijas.
   2.   Misijos štabas apima paramos grupę Briuselyje.
   4 straipsnis
   EUMAM RCA planavimas ir pradžia
   1.   Parengiamajam EUMAM RCA etapui reikalingas veiksmų pradžios taisykles tvirtina Taryba kaip įmanoma greičiau po šio sprendimo priėmimo.
   2.   EUMAM RCA pradedama tarybos sprendimu, priimtu misijos vado rekomenduojamą dieną po to, kai tik misija pasiekia pradinį operacinį pajėgumą, patvirtinamas misijos planas ir, jei reikia, papildomos veiksmų pradžios taisyklės.
   5 straipsnis
   Politinė kontrolė ir strateginis vadovavimas
   1.   Tarybos ir vyriausiojo įgaliotinio atsakomybe PSK vykdo EUMAM RCA politinę kontrolę ir strateginį vadovavimą jai. Taryba įgalioja PSK priimti atitinkamus sprendimus pagal ES sutarties 38 straipsnį. Šis įgaliojimas apima įgaliojimus iš dalies keisti planavimo dokumentus, įskaitant misijos planą ir veiksmų pradžios taisykles. Jis taip pat apima įgaliojimus priimti sprendimus dėl vėlesnių misijos vadų skyrimo. Įgaliojimai priimti sprendimus dėl EUMAM RCA tikslų ir nutraukimo paliekami Tarybai.
   2.   PSK reguliariai teikia ataskaitas Tarybai.
   3.   PSK reguliariai gauna ES karinio komiteto (toliau – ESKK) pirmininko ataskaitas dėl EUMAM RCA įgyvendinimo. Prireikus PSK gali kviesti misijos vadą į savo posėdžius.
   6 straipsnis
   Karinis vadovavimas
   1.   ESKK prižiūri, kad EUMAM RCA būtų tinkamai vykdoma misijos vado atsakomybe.
   2.   ESKK reguliariai gauna misijos vado ataskaitas. Prireikus jis gali kviesti misijos vadą į savo posėdžius.
   3.   ESKK pirmininkas veikia kaip pagrindinis ryšio su misijos vadu palaikymo punktas.
   7 straipsnis
   Sąjungos reagavimo ir koordinavimo veiksmų suderinamumas
   1.   Vyriausiasis įgaliotinis užtikrina šio sprendimo įgyvendinimą ir jo suderinamumą su Sąjungos išorės veiksmais apskritai, įskaitant Sąjungos vystymosi programas ir jos teikiamą humanitarinę pagalbą.
   2.   Nedarant poveikio pavaldumo tvarkai, misijos vadas gauna Sąjungos delegacijos Bangyje vadovo vietos politinius nurodymus.
   3.   Vyriausiasis įgaliotinis padedant Europos išorės veiksmų tarnybai (EIVT) veikia kaip pagrindinis ryšio su JT, Centrinės Afrikos Respublikos valdžios institucijomis ir kaimyninėmis šalimis, Afrikos Sąjungos (toliau – AS), Centrinės Afrikos valstybių ekonomine bendrija (CAVEB) ir su kitais atitinkamais tarptautiniais bei dvišaliais subjektais punktas.
   4.   Misijos vado, Sąjungos subjektų ir su operacija susijusių svarbiausių vietos strateginių partnerių veiklos koordinavimo susitarimai apibrėžiami misijos plane.
   8 straipsnis
   Trečiųjų valstybių dalyvavimas
   1.   Nedarant poveikio Sąjungos sprendimų priėmimo autonomiškumui ir bendrai jos institucijų struktūrai, laikantis atitinkamų Europos Vadovų Tarybos gairių, trečiosios valstybės gali būti pakviestos dalyvauti EUMAM RCA.
   2.   Taryba įgalioja PSK kviesti trečiąsias valstybes, kad jos prisidėtų prie misijos, ir priimti atitinkamus sprendimus dėl siūlomų įnašų priėmimo misijos vadui ir ESKK rekomendavus.
   3.   Išsami trečiųjų valstybių dalyvavimo tvarka nustatoma susitarimuose, sudarytuose pagal ES sutarties 37 straipsnį ir laikantis Sutarties dėl Europos Sąjungos veikimo (SESV) 218 straipsnyje nustatytos tvarkos. Tais atvejais, kai Sąjunga ir trečioji valstybė yra sudariusi susitarimą, kuriuo nustatomi pastarosios dalyvavimo Sąjungos krizių valdymo misijose principai, tokio susitarimo nuostatos taikomos ir EUMAM RCA.
   4.   Trečiosios valstybės, kurių kariniai įnašai į EUMAM RCA yra dideli, turi tokias pačias teises ir pareigas atliekant kasdienį misijos administravimą kaip ir EUMAM RCA dalyvaujančios valstybės narės.
   5.   Taryba įgalioja PSK priimti atitinkamus sprendimus dėl Prisidedančiųjų valstybių komiteto sudarymo, jei trečiosios valstybės suteiktų didelių karinių įnašų.
   9 straipsnis
   ES vadovaujamo personalo statusas
   ES vadovaujamų padalinių ir personalo statusas, įskaitant privilegijas, imunitetą ir papildomas garantijas, būtinas jų misijos vykdymui ir sklandžiam jos veikimui, nustatomas susitarime, sudarytame pagal ES sutarties 37 straipsnį ir laikantis SESV 218 straipsnyje nustatytos tvarkos.
   10 straipsnis
   Finansiniai susitarimai
   1.   Bendrosios EUMAM RCA išlaidos administruojamos laikantis Sprendimo 2011/871/BUSP.
   2.   EUMAM RCA bendrų išlaidų orientacinė finansavimo suma – 7,9 milijono EUR. Sprendimo 2011/871/BUSP 25 straipsnio 1 dalyje nurodyta orientacinės sumos procentinė dalis – 50 %, o Sprendimo 2011/871/BUSP 32 straipsnio 3 dalyje nurodyta įsipareigojimo procentinė dalis yra 70 %.
   11 straipsnis
   Projektų grupė
   1.   EUMAM RCA turi projektų grupę, kuri nustato ir įgyvendina valstybių narių ar trečiųjų valstybių finansuotinus projektus, kurie atitinka jos tikslus ir kuriais prisidedama prie įgaliojimų vykdymo.
   2.   Laikantis 3 dalies misijos vadas yra įgaliotas naudoti valstybių narių arba trečiųjų valstybių finansinius įnašus nustatytiems projektams, kurie nuosekliai papildo kitus EUMAM RCA veiksmus, įgyvendinti. Tokiu atveju misijos vadas sudaro susitarimą su tomis valstybėmis narėmis, kuriame visų pirma aptariamos konkrečios procedūros, reikalingos sprendžiant klausimus, susijusius su bet kokiais trečiųjų šalių pateiktais skundais dėl žalos, padarytos dėl EUMAM RCA veiksmų ar neveikimo naudojant tų valstybių skirtas lėšas.
   Prisidedančios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už EUMAM RCA veiksmus ar neveikimą naudojant tų valstybių skirtas lėšas.
   3.   PSK susitaria dėl trečiųjų valstybių finansinių įnašų, skirtų projektų grupei, priėmimo.
   12 straipsnis
   Informacijos teikimas
   1.   Vyriausiasis įgaliotinis įgaliojamas trečiosioms valstybėms, susijusioms su šiuo sprendimu, atitinkamai atsižvelgiant į EUMAM RCA poreikius, suteikti ES įslaptintą informaciją, sukauptą EUMAM RAC tikslais, pagal Tarybos sprendimą 2013/488/ES (2):

               a)

               neviršijant slaptumo lygio, nustatyto taikomuose Sąjungos ir atitinkamos trečiosios valstybės sudarytuose susitarimuose dėl informacijos saugumo; ar

               b)

               kitais atvejais neviršijant slaptumo lygio „CONFIDENTIEL UE/ES CONFIDENTIAL“.

         2.   Be to, vyriausiasis įgaliotinis įgaliojamas suteikti JT ir AS, atsižvelgiant į EUMAM RCA veiklos poreikius, ES įslaptintą informaciją, neviršijančią slaptumo lygio „RESTREINT UE/ES RESTRICTED“, kuri sukaupta EUMAM RCA tikslais, pagal Sprendimą 2013/488/ES. Tuo tikslu sudaromi vyriausiojo įgaliotinio ir JT bei AS kompetentingų institucijų susitarimai.
   3.   Tuo atveju, kai reikia skubiai patenkinti veiklos poreikius, vyriausiasis įgaliotinis taip pat įgaliojamas priimančiajai valstybei suteikti bet kokią ES įslaptintą informaciją, neviršijančią slaptumo lygio „RESTREINT UE/ES RESTRICTED“, kuri sukaupta EUMAM RAC tikslais, pagal Sprendimą 2013/488/ES. Tuo tikslu sudaromi vyriausiojo įgaliotinio ir priimančiosios valstybės kompetentingų institucijų susitarimai.
   4.   Vyriausiasis įgaliotinis įgaliojamas trečiosioms valstybėms, susijusioms su šiuo sprendimu, suteikti bet kuriuos ES neįslaptintus dokumentus, susijusius su EUMAM RAC svarstymu Taryboje, kuriems taikomas profesinės paslapties saugojimo reikalavimas pagal Tarybos darbo tvarkos taisyklių (3) 6 straipsnio 1 dalį.
   5.   Vyriausiasis įgaliotinis tokius įgaliojimus ir kompetenciją sudaryti šiame straipsnyje nurodytus susitarimus gali perduoti EIVT pareigūnams ir (arba) misijos vadui.
   13 straipsnis
   Įsigaliojimas ir nutraukimas
   1.   Šis sprendimas įsigalioja jo priėmimo dieną.
   2.   EUMAM RCA baigiasi ne vėliau kaip praėjus 12 mėnesių po to, kai pasiekiamas visiškas operacinis pajėgumas.
   3.   Šis sprendimas panaikinamas nuo misijos štabo uždarymo dienos vadovaujantis patvirtintais EUMAM RCA nutraukimo planais ir nedarant poveikio EUMAM RCA audito ir sąskaitų pateikimo procedūroms, kaip nustatyta Sprendime 2011/871/BUSP.

      Priimta Briuselyje 2015 m. sausio 19 d.

            Tarybos vardu

            Pirmininkė

         F. MOGHERINI

      (1)  2011 m. gruodžio 19 d. Tarybos sprendimas 2011/871/BUSP, kuriuo nustatomas Europos Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmas (toliau – ATHENA) (OL L 343, 2011 12 23, p. 35).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

      (3)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2005/954/EB: 2005 m. gruodžio 21 d.  Tarybos sprendimas, iš dalies keičiantis Susitarimą dėl Europos rekonstrukcijos ir plėtros banko (ERPB) įsteigimo, suteikiant Bankui teisę finansuoti Mongolijoje vykdomą veiklą

text:
29.12.2005

               LT

               Europos Sąjungos oficialusis leidinys

               L 346/31

      TARYBOS SPRENDIMAS

   2005 m. gruodžio 21 d.
   iš dalies keičiantis Susitarimą dėl Europos rekonstrukcijos ir plėtros banko (ERPB) įsteigimo, suteikiant Bankui teisę finansuoti Mongolijoje vykdomą veiklą
   (2005/954/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 181a straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Nors nuo 2000 m. būdama ERPB nare, šiuo metu Mongolija nėra šalis, kurioje Bankui būtų leidžiama vykdyti veiklą naudojant nuosavus išteklius.

               (2)

               Atsakydama į Mongolijos Ministro Pirmininko prašymą, ERPB direktorių valdyba vieningai pritarė, kad Mongolija būtų pripažinta šalimi, kurioje vykdoma Banko veikla.

               (3)

               2004 m. sausio 30 d. patvirtindama nutarimą valdytojų taryba pripažino, kad būtina iš dalies keisti Susitarimą dėl Banko įsteigimo, suteikiant teisę finansuoti Mongolijoje vykdomą veiklą. Visi Banko valdytojai, įskaitant Europos bendrijai atstovaujantį valdytoją, balsavo už šį pakeitimą.

               (4)

               Šiam pakeitimui būtinai turi oficialiai pritarti visos šalys narės ir institucijos narės, įskaitant Europos bendriją, nes šis pakeitimas yra susijęs su Banko tikslu ir funkcijomis.

               (5)

               Europos bendrijos pritarimas šiam pakeitimui yra būtinas, siekiant Bendrijos tikslų ekonominio, finansinio ir techninio bendradarbiavimo su trečiosiomis šalimis srityje,

         NUSPRENDĖ:
   1 straipsnis
   Bendrijos vardu patvirtinamas Susitarimo dėl ERPB įsteigimo pakeitimas, suteikiantis Bankui teisę finansuoti Mongolijoje vykdomą veiklą.
   Pakeitimo tekstas pateikiamas šio sprendimo priede.
   2 straipsnis
   Europos bendrijai atstovaujantis ERPB valdytojas ERPB pateiks pritarimo pakeitimui deklaraciją.

      Priimta Briuselyje, 2005 m. gruodžio 21 d.

            Tarybos vardu

            Pirmininkas

         B. BRADSHAW

      (1)  2005 m. lapkričio 15 d. pareikšta nuomonė (dar nepaskelbta Oficialiajame leidinyje).

      Susitarimo dėl Europos rekonstrukcijos ir plėtros banko įsteigimo pakeitimas
      Susitarimo 1 straipsnis pakeičiamas taip:

         „1 straipsnis
         Tikslas
         Prisidedant prie ekonomikos pažangos ir rekonstrukcijos, Banko tikslas yra paremti perėjimą prie atviros, į rinką orientuotos ekonomikos ir skatinti privačių asmenų bei verslo iniciatyvą Vidurio ir Rytų Europos šalyse, kurios yra ištikimos daugpartinės demokratijos, pliuralizmo ir rinkos ekonomikos principams ir taiko juos praktikoje. Banko tikslą taip pat galima įgyvendinti Mongolijoje, jai taikant tas pačias sąlygas. Todėl šiame Susitarime ir jo prieduose bet kuri nuoroda į „Vidurio ir Rytų Europos šalis“, „šalis iš Vidurio ir Rytų Europos“, „paramą gaunančią šalį (arba šalis)“ arba „paramą gaunančią šalį (arba šalis) narę (nares)“ reiškia, kad kalbama ir apie Mongoliją.“


title: 2014/642/BUSP: 2014 m. liepos 24 d. Politinio ir saugumo komiteto sprendimas EUCAP NESTOR/1/2014 dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo įgaliojimų pratęsimo

text:
6.9.2014

               LT

               Europos Sąjungos oficialusis leidinys

               L 267/4

         POLITINIO IR SAUGUMO KOMITETO SPRENDIMAS EUCAP NESTOR/1/2014
   2014 m. liepos 24 d.
   dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo įgaliojimų pratęsimo

      (2014/642/BUSP)

   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2012 m. liepos 16 d. Tarybos sprendimą 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (1), ypač į jo 9 straipsnio 1 dalį,
   kadangi:

               (1)

               pagal Sprendimo 2012/389/BUSP 9 straipsnio 1 dalį Politinis ir saugumo komitetas (PSK) yra įgaliotas pagal Sutarties 38 straipsnio trečią pastraipą priimti atitinkamus sprendimus Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) politinės kontrolės ir strateginio vadovavimo jai tikslais, įskaitant sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu skirti misijos vadovą;

               (2)

               2013 m. liepos 23 d. PSK priėmė Sprendimą EUCAP NESTOR/3/2013 (2) dėl Etienne DE MONTAIGNE DE PONCINS skyrimo EUCAP NESTOR misijos vadovu 2013 m. liepos 16 d.–2014 m. liepos 15 d. laikotarpiui;

               (3)

               2014 m. birželio 3 d. vyriausiasis įgaliotinis pasiūlė iki 2015 m. liepos 15 d. pratęsti EUCAP NESTOR misijos vadovo Etienne DE MONTAIGNE DE PONCINS įgaliojimus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo Etienne DE MONTAIGNE DE PONCINS įgaliojimai pratęsiami iki 2015 m. liepos 15 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2014 m. liepos 16 d.

      Priimta Briuselyje 2014 m. liepos 24 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 187, 2012 7 17, p. 40.

      (2)  2013 m. liepos 23 d. Politinio ir saugumo komiteto sprendimas EUCAP NESTOR/3/2013 dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) vadovo skyrimo (OL L 202, 2013 7 17, p. 23).


title: 2015 m. lapkričio 13 d. Politinio ir saugumo komiteto sprendimas (BUSP) 2015/2201 dėl trečiųjų valstybių įnašų į Europos Sąjungos patariamąją misiją civilinio saugumo sektoriaus reformos srityje Ukrainoje (EUAM Ukraine) priėmimo (EUAM Ukraine/5/2015)

text:
28.11.2015

               LT

               Europos Sąjungos oficialusis leidinys

               L 313/41

         POLITINIO IR SAUGUMO KOMITETO SPRENDIMAS (BUSP) 2015/2201
   2015 m. lapkričio 13 d.
   dėl trečiųjų valstybių įnašų į Europos Sąjungos patariamąją misiją civilinio saugumo sektoriaus reformos srityje Ukrainoje (EUAM Ukraine) priėmimo (EUAM Ukraine/5/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1),
   kadangi:

               (1)

               pagal Sprendimo 2014/486/BUSP 10 straipsnio 3 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl siūlomų trečiųjų valstybių įnašų į EUAM Ukraine priėmimo;

               (2)

               civilinių operacijų vadas rekomendavo PSK priimti Gruzijos pasiūlytus įnašus į EUAM Ukraine ir laikyti įnašą reikšmingu;

               (3)

               Gruzija turėtų būti atleista nuo finansinių įnašų į EUAM Ukraine biudžetą,

         PRIĖMĖ ŠĮ SPRENDIMĄ:
   1 straipsnis
   Trečiųjų valstybių įnašai
   1.   Gruzijos įnašas į EUAM Ukraine priimamas ir laikomas reikšmingu.
   2.   Gruzija atleidžiama nuo finansinių įnašų į EUAM Ukraine biudžetą.
   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 13 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 217, 2014 7 23, p. 42.


title: 2015 m. balandžio 29 d. Europos Parlamento sprendimas (ES) 2015/1666 dėl Europos narkotikų ir narkomanijos stebėsenos centro 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/276

      EUROPOS PARLAMENTO SPRENDIMAS (ES) 2015/1666
      2015 m. balandžio 29 d.
      dėl Europos narkotikų ir narkomanijos stebėsenos centro 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos narkotikų ir narkomanijos stebėsenos centro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2013 finansinių metų metinių finansinių ataskaitų su Centro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Centras įvykdė 2013 finansinių metų biudžetą (05304/2015 – C8-0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (5), ypač į jo 15 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A8-0068/2015),

         1.

            pažymi, kad Europos narkotikų ir narkomanijos stebėsenos centro galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos narkotikų ir narkomanijos stebėsenos centro 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 201.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 376, 2006 12 27, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.